– Сярод тэрарыстаў было шмат розных персанажаў. Прыблізна палова – сапраўды жыхары горада. Але ў адэкватнасці большасці з іх я сумняюся – такія недобранадзейныя элементы, як іх звычайна называюць, крыміналітэт. Не хачу пра гэта асабліва распавядаць, але багата было рускіх і, што дзіўна, чачэнаў. Яны, па сутнасці, і ваявалі – захоплівалі міліцыю, адміністрацыю. Мы жылі каля СБУ (Служба бяспекі Украіны – А.Г.) – кожную хвіліну баяліся за сябе. У гэтым будынку і закладнікаў трымалі, і тэрарыстаў заўсёды было шмат. Думалі, што, калі пачнецца штурм, у першую чаргу войска і будзе бамбіць СБУ – каб па нас хаця не патрапілі.